বেলা শেন্ডে

বেলা শেন্ডে (মারাঠি: बेला शेंडे; জন্ম ৪ জানুয়ারি ১৯৮২) হলেন একজন ভারতীয় নেপথ্য সঙ্গীতশিল্পী। তিনি বলিউড ও আঞ্চলিক চলচ্চিত্রের গানে কণ্ঠ দিয়ে থাকেন। ২০১৪ সালে তিনি মারাঠি ভাষার তুহিয়া ধর্ম কোঞ্চা চলচ্চিত্রে "কুরখুরা" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেছিলেন। শেন্ডে ক্যায়সা ইয়ে জাদু অ্যালবামের মধ্যে দিয়ে তাঁর সঙ্গীত জীবন শুরু করেন এবং দর্শক ও সমালোচকদের নিকট থেকে প্রশংসা পান। বলিউডে তাঁর কর্মজীবন শুরু হয় তেরা মেরা সাথ রাহে চলচ্চিত্র দিয়ে, এতে তিনি একটি গানের সংক্ষিপ্ত অংশে কন্ঠ দিয়েছিলেন। এরপর তিনি পহেলি চলচ্চিত্রে রানী মুখার্জীর হয়ে কণ্ঠ প্রদান করেন। ২০০৮ সালে তিনি আশুতোষ গোয়ারিকরের জোধা আকবর চলচ্চিত্রে এ আর রহমানের সুরে ভজন ধারার "মন মোহন" গানে কণ্ঠ দেন এবং শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন। এছাড়া হোয়াট্‌স ইওর রাশি?-এর "সু চে" গানে কণ্ঠ দিয়ে একটি স্টারডাস্ট পুরস্কারের মনোনয়ন লাভ করেন। হিন্দি ছাড়াও তিনি তাঁর মাতৃভাষা মারাঠি এবং উর্দু, তামিল, তেলুগু ও মালয়ালম ভাষার চলচ্চিত্রের গানে কণ্ঠ দেন এবং কয়েকটি পুরস্কার ও মনোনয়ন অর্জন করেন। মারাঠি ভাষার ছবি নটরঙ্গ-এ তাঁর গাওয়া "বাজলে কী বারা" ও "অপ্সরা আলি" গান দুটি ইতিবাচক সাড়া পায়। তিনি ২০১৩ সালে রাজ্জো চলচ্চিত্রে কঙ্গনা রানাওয়াতের হয়ে নেপথ্য গানে কণ্ঠ প্রদান করেন। বেলা শেন্ডে ১৯৮২ সালের ৪ জানুয়ারি মহারাষ্ট্র রাজ্যের পুনে শহরে জন্মগ্রহণ করেন। তাঁর পিতার নাম ডা. সঞ্জীব শেন্ডে এবং মাতা মেধা শেন্ডে। তার দাদী কুসুম শেন্ডে কিরণ ঘরানার একজন শাস্ত্রীয় সঙ্গীতশিল্পী ছিলেন। তাঁর বোন সাবনি শেন্ডেও একজন শাস্ত্রীয় সঙ্গীতশিল্পী। তাঁর পিতা ও দাদী তাঁর সঙ্গীত গুরু। বেলা ১৬ বছর বয়সে জি সারেগামা শিরোপা লাভ করেন। বেলা শেন্ডে ক্যায়সা ইয়ে জাদু অ্যালবামের মধ্যে দিয়ে তাঁর সঙ্গীত জীবন শুরু করেন এবং দর্শক ও সমালোচকদের নিকট থেকে সাড়া পান। বলিউডে তাঁর কর্মজীবন শুরু হয় তেরা মেরা সাথ রাহে চলচ্চিত্র দিয়ে, এতে তিনি একটি গানের ক্ষুদ্র অংশে কণ্ঠ দেন। এরপর তিনি পহেলি চলচ্চিত্রে রানী মুখার্জীর হয়ে কণ্ঠ প্রদান করেন। ২০০৮ সালে তিনি আশুতোষ গোয়ারিকরের মহাকাব্যিক ঐতিহাসিক নাট্যধর্মী চলচ্চিত্র জোধা আকবর-এ এ আর রহমানের সুরে ভজন ধারার "মন মোহন" গানে কণ্ঠ দেন এবং শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন। এরপর তিনি গোয়ারিকরের আরেকটি চলচ্চিত্র হোয়াট্‌স ইওর রাশি? (২০০৯)-এর "সু চে" গানে কণ্ঠ দিয়ে একটি স্টারডাস্ট পুরস্কারের মনোনয়ন লাভ করেন। ২০১০ সালে মারাঠি ভাষার নটরং চলচ্চিত্রে লাবনী ধারার গানে কণ্ঠ দিয়ে সমাদৃত হন। এই চলচ্চিত্রে তাঁর গাওয়া "অপ্সরা আলি" ও "বাজলে কী বারা" গান দুটি অল্প সময়ে কাল্ট খ্যাতি অর্জন করে। তিনি ২০১৩ সালে রাজ্জো চলচ্চিত্রে কঙ্গনা রানাওয়াতের হয়ে নেপথ্য গানে কণ্ঠ প্রদান করেন। এতে তিনি উত্তম সিং-এর সুরায়োজনে একটি আইটেম গান সহ মোট চারটি গানে কণ্ঠ দেন। ২০১৪ সালে তিনি মারাঠি ভাষার তুহিয়া ধর্ম কোঞ্চা চলচ্চিত্রে "কুরখুরা" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন। একই বছর তিনি এ আর রহমানের সুরায়োজনে তামিল ভাষার কাভিয়া তালাইবা এবং এর মালয়ালম সংস্করণ প্রধিনায়গন ও তেলুগু সংস্করণ প্রেমালায়ম চলচ্চিত্রে দুটি গানে কণ্ঠ দেন। এছাড়া মিস ম্যাচ (২০১৪) চলচ্চিত্রে সোনু নিগমের সাথে তাঁর গাওয়া "আশি লাজলি" গানটি শ্রুতিমধুর ছিল। ২০১৬ সালে তিনি মহেঞ্জো দাড়ো চলচ্চিত্রে অরিজিৎ সিং, এ আর রহমান ও সানা মৈদুতির সাথে শিরোনাম গানে কণ্ঠ দেন। গানটির সুর করেন এ আর রহমান এবং গীত রচনা করেন জাভেদ আখতার। তিনি তেজস চবনের সুরায়োজনে কানহেরিচি ফুল অ্যালবামের মারাঠি ভাষায় "ব্রিদলেস" গানে কণ্ঠ দেন। অ্যালবামটি চিত্রপদর্পন পুরস্কারে শ্রেষ্ঠ অ্যালবামের পুরস্কার লাভ করে। ২০১৮ সালে তিনি মারাঠি ডেইলি সোপ সুর রাহু দে-এর শিরোনাম গানে কণ্ঠ দেন। ২০১৯ সালে তিনি মুগরা ফুললা চলচ্চিত্রের "মরবা" গানের নারী সংস্করণে কণ্ঠ দেন। ট্রিপল সিট (২০১৯) চলচ্চিত্রে "রোজ বাতে" গানটি খুবই সরল ছিল, কিন্তু তিনি তার দক্ষতা প্রদর্শন করেন। "61st National Film Awards Announced" (সংবাদ বিজ্ঞপ্তি)। পিআইবি। সংগ্রহের তারিখ ৬ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bela Shende is Kangana's voice in 'Rajjo'"। দ্য টাইমস অব ইন্ডিয়া (ইংরেজি ভাষায়)। ১২ জানুয়ারি ২০১৭। সংগ্রহের তারিখ ৮ মার্চ ২০২০।  গরুড়, বিশ্বনাথ। "खास भेट - बेला शेंडे"। ই সকাল (হিন্দি ভাষায়)। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।  ভানাগে, মিহির; কুলকার্নি, পূজা; দেশমুখ, গায়ত্রী (১৩ জানুয়ারি ২০১৭)। "Marathi films shine at the 61st National Awards"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৮ মার্চ ২০২০।  "Music Review: Miss Match"। দ্য টাইমস অব ইন্ডিয়া (ইংরেজি ভাষায়)। ২৩ ডিসেম্বর ২০১৪। সংগ্রহের তারিখ ৮ মার্চ ২০২০।  "Now a Marathi 'Breathless'"। দ্য টাইমস অব ইন্ডিয়া (ইংরেজি ভাষায়)। ১০ জানুয়ারি ২০১৭। সংগ্রহের তারিখ ৮ মার্চ ২০২০।  "Chitrapadarpan Puraskar"। মারাঠি চিত্রপট পরিবার। সংগ্রহের তারিখ ৮ মার্চ ২০২০।  "बेला शेंडे - अष्टपैलू गायिका" (হিন্দি ভাষায়)। ২৬ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।  ভানাগে, মিহির (৪ অক্টোবর ২০১৮)। "National award winner Bela Shende croons for the title track of Sur Rahu De"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৮ মার্চ ২০২০।  ভানাগে, মিহির (১৫ জুন ২০১৯)। "Music review: Mogara Phulaalaa"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৮ মার্চ ২০২০।  ভানাগে, মিহির (২৮ অক্টোবর ২০১৯)। "Music review: Triple Seat"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৮ মার্চ ২০২০।  "61st National Award winners of Marathi cinema"। দ্য টাইমস অব ইন্ডিয়া (ইংরেজি ভাষায়)। ১০ জানুয়ারি ২০১৭। সংগ্রহের তারিখ ৮ মার্চ ২০২০।  "Tata Indicom Mirchi Music Awards - Tata Indicom Mirchi Music Awards winners"। রেডিও মির্চি। সংগ্রহের তারিখ ৮ মার্চ ২০২০।  "Mirchi Music Awards Marathi 2013 – MMA, Marathi Film Music Awards"। রেডিও মির্চি। সংগ্রহের তারিখ ৮ মার্চ ২০২০।  "Bela Shende - Awards"। বেলা শেন্ডে। সংগ্রহের তারিখ ৮ মার্চ ২০২০।  দাপ্তরিক ওয়েবসাইট ইন্টারনেট মুভি ডেটাবেজে বেলা শেন্ডে  (ইংরেজি)